Biblija (Tomislav Dretar)/Davud i Betsabeja


Davud i Betsabeja 

Davud i Betsabeja
11 1    A, o povratku godine, u vrijeme kad kraljevi se stavljaju u pohod, Davud posla Joaba, sa svim svojim slugama i svim Izrailom. Oni sasjekoše sinove Amonove i postaviše opsadu pred Rabu, dok Davud boraviše u Jeruzalemu.
2  Naveče Davud se diže sa svog kreveta. On se ode prošetati na terasi kraljevske kuće. Odozgo s terase on opazi jednu ženu  kupati se. Žena  bijaše veoma lijepa. 
3  Davud posla prikupiti obavijesti o toj ženi i oni mu rekoše: ” Ali, to je Betsabeja, kćer Elijamova, žena  Urija Hitita! “ 
4 Davud posla izaslanike da ju uzmu. Ona dođe k njemu i on leže s njom. Ona se očisti od svoje nečistoće. Potom se ona vrati kući svojoj.
5 žena  osta trudna. Ona obavijesti Davuda i izjavi: ” Ja sam trudna. “ 
6 Davud posla reći Joabu: ” Pošalji mi dakle Hitita Urija. “ Joab posla dakle Urija Davudu. 
7 Uri stiže kod njega; Davud upita kako je Joab, i  narod, i rat. 
8 Potom Davud reče Uriju: ” Siđi kući svojoj i operi svoje noge. “ Uri iziđe od kralja, praćen od jednog poklona kraljevog. 
9 Ali, Uri leže pred vrata kraljeve kuće sa svim slugama svojeg Gospodara i ne siđe u svoju vlastitu kuću. 
10 Dođoše reći Davudu: ” Uri nije sišao u kuću svoju. “ Davud reče Uriju: ” Ne stižeš li ti s putovanja? Zašto nisi sišao u kuću svoju?  “ 
11    Uri reče Davudu: ” *kovčeg, Izrail i Juda stanuju u kolibama. Moj Gospodar Joab i sluge mojeg Gospodara taboruju u sred polja. A ja, hoću li ići u kuću svoju, jesti, piti 
i spavati sa svojom ženom. Živ bio ti, tvojim vlastitim životom, ja neću učiniti tu stvar. “ 
12 Davud reče Uriju: ” Ostani danas još ovdje, a sutra ja ću te vratiti. “ Uri dakle ostade u Jeruzalemu tog dana  i sutradan. 
13   Davud ga pozva. On jeđaše i pijaše u prisutnosti njegovoj, i Davud ga opi. Uri naveče iziđe  leći u svoj krevet sa slugama svojeg Gospodara, ali ne siđe kući svojoj. 
14   Sutradan u jutro, Davud napisa jedno pismo Joabu i posla ga po Uriju.
15 Bijaše napisano u tom pismu: ” Stavite Urija u prvi red, u najžešći dio bitke. Potom, povucite se iza njega. On će biti pogođen i umrijeće. “